吳亞終

吳亞終  ， 又名吳阿終 、 吳忠 、 吳鯤 ， 清末壯族民變領袖 。 新寧州 （ 今廣西壯族自治區扶綏縣 ） 渠蘆村人 。 1851年 ， 吳亞終之父吳凌雲組織全勝堂 ， 在新寧響應太平天國起義 。 1861年 ， 吳凌雲在廣西太平府 （ 今廣西壯族自治區崇左市 ） 建立延陵國 ， 吳亞終被立爲太子 。 1863年 ， 清兵攻陷太平府 ， 吳凌雲陣亡 。 吳亞終逃往歸順府 （ 今靖西市 ） ， 繼續抗清 ， 於1868年被廣西提督馮子才擊敗 。 吳亞終逃往越南 ， 向越南阮朝投降 。 但不久反叛阮朝 ， 奪取高平省城 。 高平總督範芝香向清朝求援 ， 清朝派遣謝繼貴入越支援 ， 協同越南剿撫使翁益謙 、 副提督阮曰成 ， 在七溪擊破之 。 但不久吳亞終再糾集部衆 ， 大破越軍於諒山 ， 參贊阮勵 、 副提督阮曰成陣亡 ， 總督範芝香被俘 。 1869年 ， 阮朝派遣武仲平爲河寧總督兼宣太諒軍次欽差大臣 ， 聯合廣西提督馮子才圍攻吳亞終 ， 奪回高平省城 。 翌年 ， 吳亞終圍攻北寧省城 ， 被剿撫使翁益謙射殺 。 其弟吳鯨被包圍 ， 舉家自殺 。 吳亞終死後 ， 其部衆分爲黃旗軍 、 黑旗軍 、 白旗軍三支 ， 分別由黃崇英 、 劉永福 、 盤文二率領 。